
ŠILUTĖS RAJONO SAVIVALDYBĖS 
TARYBA

SPRENDIMAS
DĖL ŠILUTĖS RAJONO SAVIVALDYBĖS SENIŪNAIČIŲ SUEIGOS IR IŠPLĖSTINĖS SENIŪNAIČIŲ SUEIGOS NUOSTATŲ, PATVIRTINTŲ ŠILUTĖS RAJONO SAVIVALDYBĖS TARYBOS 2017 M. GRUODŽIO 21 D. SPRENDIMU NR. T1-897 „ DĖL ŠILUTĖS RAJONO SAVIVALDYBĖS SENIŪNAIČIŲ SUEIGOS IR IŠPLĖSTINĖS SENIŪNAIČIŲ SUEIGOS NUOSTATŲ PATVIRTINIMO“ PAKEITIMO

2023 m.                 d. Nr. T1-
Šilutė

Vadovaudamasi Lietuvos Respublikos vietos savivaldos įstatymo 40 straipsnio 6 dalimi, 15 straipsnio 4 dalimi Šilutės rajono savivaldybės taryba n u s p r e n d ž i a:
1. Pakeisti  Šilutės savivaldybės seniūnaičių sueigos ir išplėstinės seniūnaičių sueigos nuostatų, patvirtintų Šilutės savivaldybės tarybos 2017 m. gruodžio 21 d. sprendimu Nr. T1-897 „Dėl Šilutės rajono savivaldybės seniūnaičių sueigos ir išplėstinės seniūnaičių sueigos nuostatų patvirtinimo“, 34 ir 35 punktus ir juos išdėstyti taip:
„34. Seniūnaičių sueigos ar išplėstinės seniūnaičių sueigos sprendimai yra rekomendaciniai, tačiau atitinkamos Savivaldybės institucijos – Šilutės rajono savivaldybės taryba arba Šilutės rajono meras pagal kompetenciją privalo juos įvertinti. Seniūnaičių sueigos ar išplėstinės seniūnaičių sueigos sprendimus atitinkamai institucijai pateikia tos seniūnijos seniūnas ne vėliau kaip per 3 darbo dienas po sprendimo priėmimo.“
„35. Jeigu seniūnaičių sueigos ar išplėstinės seniūnaičių sueigos sprendimų vertinimas priklauso Savivaldybės tarybos kompetencijai, jie vertinami ir sprendimas priimamas artimiausiame Savivaldybės tarybos posėdyje reglamento nustatyta tvarka. Jeigu šių sprendimų vertinimas priklauso Savivaldybės mero kompetencijai, meras priima dėl jų sprendimą ne vėliau kaip per 20 darbo dienų nuo seniūnaičių sueigos ar išplėstinės seniūnaičių sueigos sprendimo gavimo dienos.“
3. Paskelbti šį sprendimą Teisės aktų registre ir Šilutės rajono savivaldybės interneto svetainėje www.silute.lt.


Savivaldybės meras	Vytautas Laurinaitis

